താനൊരു തോല്വിയാണെന്ന് കോഹ്ലിക്ക് സ്വയം തോന്നുന്നുണ്ടാവും: മൈക്കില് വോണ് ദുബായ്: ഇന്ത്യന് നായകന് വിരാട് കോഹ്ലിയുടെ ഐപിഎല് ക്യാപ്റ്റന്സിയെ വിലയിരുത്തി ഇംഗ്ലണ്ട് മുന് നായകന് മൈക്കല് വോണ്. തന്റെ ഐപിഎല് കരിയറില് ഇതുവരെ ഒരു കിരീടം പോലും തന്റെ നായകത്വത്തിന് കീഴില് കോഹ്ലിയ്ക്ക് നേടാന് കഴിഞ്ഞിട്ടില്ല. ഐപിഎല്ലില് നായകനെന്ന നിലയില് താന് ഒരു തോല്വിയാണെന്ന് കോഹ്ലിക്ക് സ്വയം തോന്നിയിട്ടുണ്ടാവും എന്ന് മൈക്കില് വോണ് പറയുന്നു. വിരാട് കോഹ്ലി എന്ന താരത്തിന്റെ നിലവാരം എത്രത്തോളം മികച്ചതാണെന്ന് എല്ലാവര്ക്കുമറിയാം. ഒരുപക്ഷേ തന്റെ ഐപിഎല് ക്യാപ്റ്റന്സിയെ പരാജയമെന്ന നിലക്കാവും കോഹ്ലി സ്വയം കാണുക. കിരീടമില്ലാത്തതിനാല് തന്നെ അത്തരത്തില് ചിന്തിക്കുന്ന വ്യക്തിത്വമാണ് കോഹ്ലിയുടേത്. ടെസ്റ്റില് കോഹ്ലി ഇന്ത്യന് ടീമിനെ ഒരുപാട് വളര്ത്തി. ടെസ്റ്റിലെ നായകനെന്ന നിലയില് അദ്ദേഹത്തിന്റെ മികവ് എടുത്ത് പറയേണ്ടതാണ്. എന്നാല് ടി20യിലും ഏകദിനത്തിലും അവന് ഏറെ പിന്നിലാണ്. ആര്സിബി ടീമിനൊപ്പം എല്ലായിപ്പോഴും മികച്ച ബാറ്റിംഗ് നിര ഉണ്ടാകാറുണ്ട്. ഇത്തവണ മാക്സ്വെല്, ചഹാല്, ഹര്ഷല് എന്നിവരെല്ലാം നന്നായി കളിച്ചു. എന്നാല് ഇപ്പോഴും ടീം കിരീടത്തില് നിന്ന് ഏറെ അകലെയാണ് മൈക്കില് വോണ് പറയുന്നു. Tags Virat Kohli rcb michael vaughan ipl 2021 shortlink